ET Euroopa Liidu Teataja L 54/16

ELi-ŠVEITSI ÜHISKOMITEE OTSUS nr 1/2017,

8. veebruar 2017,

millega muudetakse Euroopa Majandusühenduse ja Šveitsi Konföderatsiooni vahel 22. juulil 1972 sõlmitud lepingu protokolli nr 2 II ja III tabelit ja IV tabeli punkti b töödeldud põllumajandustoodete suhtes kohaldatavate sätete osas [2017/362]

ÜHISKOMITEE,

võttes arvesse 22. juulil 1972 Brüsselis alla kirjutatud lepingut Euroopa Majandusühenduse ja Šveitsi Konföderatsiooni vahel (1) (edaspidi „leping“), mida on muudetud 26. oktoobril 2004 Luxembourgis alla kirjutatud Euroopa Ühenduse ja Šveitsi Konföderatsiooni vahelise lepinguga, millega muudetakse lepingut töödeldud põllumajandustoodete suhtes kohaldatavate sätete osas, (2) ja selle protokolli nr 2, eriti kõnealuse protokolli artiklit 7,

tuletades meelde, et läbivaadatud protokolli nr 2 sõlmimise eesmärk oli parandada töödeldud põllumajandustoodete vastastikust turulepääsu,

osutades 3. detsembril 2015 toimunud ühiskomitee 61. koosolekul ELi tõstatatud küsimustele,

pidades otstarbekaks tehniliselt kohandada protokolli nr 2 IV tabeli punktis b loetletud põhisummade määramist, suurendades põhisummade määramiseks võrdlushinna erinevuste suhtes kohaldatavat hinnavähendit 15 %-lt 18,5 %-le,

võttes arvesse, et selle tehnilise kohandamise abil lahendatakse ELi tõstatatud küsimused, mis on seotud lepinguosaliste suhteliste soodusmäärade säilitamisega, nagu on sätestatud protokolli nr 2 artikli 5 lõikes 3, ja see on kooskõlas lepingu üldeesmärgiga arendada harmooniliselt kaubandust lepinguosaliste vahel,

märkides, et lepinguosalised kavatsevad jätkata protokolli nr 2 alusel oma vastavate kohustuste täitmist, eelkõige et rakendada artikli 5 lõigetes 2 ja 3 kehtestatud läbivaatamisklauslit vähemalt korra aastas kooskõlas protokolli eesmärkidega,

ning arvestades järgmist:

(1) Lepingu protokolli nr 2 I ja II tabelis on loetletud tooted, millele protokolli kohaldatakse. Kõik HSi rubriigi nr 2202 alla kuuluvad tooted kuuluvad protokolli nr 2 kohaldamisalasse, v.a veega lahjendatud või gaseeritud puu- ja köögiviljamahlad. Veega lahjendatud või gaseeritud puu- ja köögiviljamahla mõiste erinev tõlgendamine on põhjustanud ebakõlasid klassifitseerimisel.

(2) Seepärast tuleks II tabelis selgitada protokolli kohaldamisalast välja arvatud HSi rubriigi nr 2202 toodete kirjeldust.

(3) Lepingu protokolli nr 2 rakendamiseks on kindlaks määratud lepinguosaliste siseturu võrdlushinnad.

(4) Nende toorainete tegelikud hinnad, mille suhtes kohaldatakse hinnakompensatsioonimeetmeid, on lepinguosaliste siseturgudel muutunud.

(5) Seepärast on vaja protokolli nr 2 III tabelis ja IV tabeli punktis b loetletud võrdlushindu ja summasid vastavalt ajakohastada,

ON VASTU VÕTNUD KÄESOLEVA OTSUSE:

Artikkel 1

Lepingu protokolli nr 2 muudetakse järgmiselt:

a) II tabelit muudetakse vastavalt käesoleva otsuse I lisale,

b) III tabel asendatakse käesoleva otsuse II lisas oleva tekstiga,

c) IV tabeli punkt b asendatakse käesoleva otsuse III lisas oleva tekstiga.

Artikkel 2

Käesolev otsus jõustub 1. märtsil 2017 ja seda kohaldatakse alates nimetatud kuupäevast.

Käesolev otsus avaldatakse Euroopa Liidu Teatajas1. märtsil 2017.

Brüssel, 8. veebruar 2017 Ühiskomitee nimel eesistuja Petros SOURMELIS

(1) EÜT L 300, 31.12.1972, lk 189.

(2) ELT L 23, 26.1.2005, lk 19.

I LISA II tabelis asendatakse HSi rubriigi nr 2202 kanne järgmise tekstiga: „HSi rubriigi nr Toote kirjeldus 2202 Vesi, sh mineraalvesi ja gaseeritud vesi, suhkru- või muu magusaine- või maitse- või lõhnaainelisandiga, jm karastusjoogid, v.a rubriigi 2009 puu- ja köögiviljamahlad .10 — vesi, k.a mineraalvesi ja gaseeritud vesi, suhkru- või muu magusainelisandiga või maitsestatud .91 — alkoholivaba õlu .99 — muud: ex ex.99 — — muud kui rubriikide 2002 ja 2009 puu- ja köögiviljamahlad ja nende segud, mis on gaseeritud või lahjendatud veega või tee, maitsetaimede, kohvi või mate vesitõmmisega, ja muud kui rubriikidesse 0401 ja 0402 kuuluvaid piima koostisosi sisaldavad puu- ja köögiviljamahlad“

II LISA „III tabel ELi ja Šveitsi siseturu võrdlushinnad Põllumajanduslik tooraine Šveitsi siseturu võrdlushind Šveitsi frankides 100 kg netomassi kohta ELi siseturu võrdlushind Šveitsi frankides 100 kg netomassi kohta Artikli 4 lõige 1 Kohaldatakse Šveitsi poolel. Šveitsi ja Eli võrdlushindade erinevus Šveitsi frankides 100 kg netomassi kohta Artikli 3 lõige 3 Kohaldatakse ELi poolel. Šveitsi ja Eli võrdlushindade erinevus Eurodes 100 kg netomassi kohta Pehme nisu 52,10 18,37 33,75 0,00 Kõva nisu — — 1,20 0,00 Rukis 42,75 16,35 26,40 0,00 Oder — — — — Mais — — — — Pehme nisu jahu 90,40 40,20 50,20 0,00 Täispiimapulber 585,00 261,37 323,65 0,00 Lõssipulber 396,20 195,08 201,10 0,00 Või 1 010,90 368,10 642,80 0,00 Valge suhkur — — — — Munad — — 38,00 0,00 Värske kartul 43,25 17,66 25,60 0,00 Taimne rasv — — 170,00 0,00“